paragraph_text: Završio je studij povijesti na Fakultetu za jezik, povijest i geografiju Sveučilišta u Ankari 1940., zatim je doktorirao 1942. disertacijom "Tanzimat i bugarsko pitanje". Godine 1943., započeo je rad na istome fakultetu, 1953. postao je redovni profesor. Od 1956. do 1972. predavao je povijest turske administracije i povijest turske revolucije na Fakultetu političkih znanosti u Ankari. Od 1972. do 1986. je predavao na Sveučilištu u Chicagu. Kao profesor po pozivu predavao je na američkim sveučilištima Columbia, Priceston, Pennsylvannia i Harvard. Od 1991. vodio je postdiplomske studije na Bilkent sveučilištu u Ankari.